[{"text_idx": "#000004", "text": "Saates \"Hommik Anuga\" on pu\u0308hapa\u0308eval ku\u0308las muusikud Janno Reim ja Stanislav Bulganin, kes on vo\u0303tnud ette Vene kultusba\u0308ndi Kino lugude eestindamise ning astuvad la\u0308hiajal u\u0308les va\u0308ikekontsertidega Tartus ja Tallinnas. Kino muusikas peitub ehe Vene hing ja sellepa\u0308rast ta la\u0308hebki ha\u0308sti peale, to\u0303des Bulganin."}, {"text_idx": "#000007", "text": "Bulganin so\u0303nas, et Tsoil oli no\u0303ukogude ajal keeruline, kuna Kino kontserdid keelati sageli a\u0308ra. Ta meenutas, et kui ta oli 10-aastane, siis ta ka\u0308is vanematega Moskvas Kino ja Nautilus Pompiliuse kontserdil. \"Kinod ei lastud lavale ja pidimegi kuulama ainult seda Nautilust. Soojendusba\u0308nd tegi kaks set'i.\""}, {"text_idx": "#000008", "text": "Reim ja Bulganin esitasid saates avaloona pala \"Suitsupakk\" (\"Pats\u030cka sigaret\")."}, {"text_idx": "#000011", "text": "Praegu plaanivad Bulganin ja Reim anda Kino lugudega va\u0308iksed kontserdid. Ja\u0308rgmisel na\u0308dalal, 21. novembril astuvad nad u\u0308les Tartus Kivi baaris. Kuu aja pa\u0308rast annavad nad kontserdi ka Tallinnas Kalamajas Topsi baaris ja 28. detsembril Vo\u0303ru pubis 17."}, {"text_idx": "#000012", "text": "Reim ja Bulganin esitasid saates teise loona pala \"Viimane kangelane\" (\"Posledni geroi\")."}, {"text_idx": "#000013", "text": "\"Me ei tahtnud praegu midagi suurejoonelist ette vo\u0303tta, vaid lihtsalt kuidagi u\u0308ritada taastada seda korterikontsertide atmosfa\u0308a\u0308ri, mis oli kunagi 80. aastatel. Sinna mahtus nii palju kui mahtus ja nad kahe kitarriga lihtsalt laulsid. Ta\u0308pselt samamoodi me teeme. Kahe kitarriga, aga kahes keeles,\" ra\u0308a\u0308kis Bulganin."}, {"text_idx": "#000014", "text": "Bulganini so\u0303nul pole neil Kino lugude kakskeelsena lavale toomise juures mingisugust suurt missiooni. Eelko\u0303ige on seda lihtsalt kahekesi tore teha. \"Minu jaoks on see kogemus u\u0308sna uus, et me kahe kitarriga teeme. Mo\u0303te on selles, et Kino muusika ei a\u0308rka mitte uuesti u\u0308les, vaid ta a\u0308rkab u\u0308les eesti keeles.\""}, {"text_idx": "#000018", "text": "Galerii: \"Hommik Anuga\" toob tujuku\u0308llase pu\u0308hapa\u0308eva"}, {"text_idx": "#000019", "text": "Kokk Orm Oja: kes hu\u0308ppab langevarjuga, so\u0308o\u0308b ka musta ciabatta't"}, {"text_idx": "#000024", "text": "Galerii: \"Ainulaadne aastaka\u0308ik\" ta\u0308idab stuudio filmi- ja teatrirahvaga"}, {"text_idx": "#000028", "text": "September on o\u0303ige aeg lillesibulate mulda panemiseks"}, {"text_idx": "#000029", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000030", "text": "Galerii: \"Rauataltsutajad\" vo\u0303tavad suuna veerandfinaali"}, {"text_idx": "#000031", "text": "Paavlis esineb USA post-punk ba\u0308nd Algiers"}, {"text_idx": "#000036", "text": "Saara Nu\u0308ganen: ma ei ole sellega kunagi kekanud, et mu vanemad na\u0308itlejad on"}, {"text_idx": "#000046", "text": "Galerii: kultuurifestivali Sa\u0308rin esimene pa\u0308ev"}]